Document ID: /roh_data/filtered/Billingualer_Corpus_interleaved-de-rm.jsonl.gz/1368

This is a text translated from German to Rumantsch Grischun.
Graubünden zu Gast an der 1. August-Feier 2008 der Schweizer Botschaft in Berlin

Graubünden ist Gastkanton an der nächstjährigen 1. August-Feier der Schweizer Botschaft in Berlin. Die Bündner Regierung hat eine entsprechende Anfrage der Botschaft positiv beantwortet. Graubünden wird sich in Berlin als Kultur- und Wirtschaftsstandort sowie als vielfältiger Ferienkanton präsentieren. Unter dem Motto "Berlin ruft Graubünden. Heidi kommt." veranstaltet der Gastkanton für die Berliner Bevölkerung unter anderem eine Geissenparade mitten durch die Deutsche Hauptstadt.

Seit dem Jahr 2000 begeht die Schweizer Botschaft in Berlin den Nationalfeiertag mit einem Fest in besonderem Rahmen. Nach den Kantonen Tessin, Thurgau, Wallis, Basel Stadt, Bern, Luzern - Zentralschweiz, Zürich sowie Aargau fällt im kommenden Jahr Graubünden die Ehre zu, die Feier in Berlin als Gastkanton mitzugestalten. Der "Tag der Schweiz" soll dazu genutzt werden, die für den Kanton bedeutenden politischen, wirtschaftlichen und kulturellen Beziehungen zu Deutschland, dem wichtigsten Handelspartner der Schweiz und Graubündens, zu pflegen und zu stärken. Graubünden bietet sich zudem die Chance, sich in einem touristischen Kernmarkt als führende Ferienregion der Schweiz zu präsentieren.

Volksfest in der Berliner Innenstadt

Der "Tag der Schweiz" ist in einen Tages- und einen Abendanlass gegliedert. Der Tagesanlass auf dem Dorothea-Schlegel-Platz unweit des Deutschen Reichstags ist der Bevölkerung Berlins gewidmet. Hier wird sich Graubünden den 15'000 bis 20'000 Besuchern in seiner touristischen, kulturellen und wirtschaftlichen Vielfalt präsentieren. Mit einer interaktiven Präsentation Graubündens, kulturellen Auftritten sowie kulinarischen Spezialitäten aus dem Kanton soll Graubünden als Reiseziel bekannter gemacht werden. Als Botschafterin dient dabei die bekannteste Bündnerin, die Romanheldin Heidi. Mit dem Motto "Berlin ruft Graubünden. Heidi kommt." will Graubünden am Tagesanlass auch und vor allem Familien ansprechen. Mit der Umsetzung dieses Schwerpunkts wurde Graubünden Ferien (GRF) betraut. Die touristische Marketingorganisation des Kantons kann dabei auf vielfältige Erfahrungen bei ähnlichen Veranstaltungen (Expo02-Kantonaltag, Olma, Zürcher Sechseläuten, Sessiun) zurückgreifen.

Geissenparade als medialer Aufhänger

Passend zum Motto des Gastkantons will Graubünden Berlin mit einem ganz besonderen Geschenk erfreuen: Heidi wird nicht alleine in die Ferne reisen, sondern rund 600 Geissen nach Berlin bringen. Im Rahmen des Tagesanlasses werden diese, begleitet von Trachtengruppen, Treichlern und Musikformationen in einem Umzug durch die Deutsche Hauptstadt zum Festplatz ziehen. Der Gastkanton erhofft sich von dieser Aktion grosse Medienpräsenz über die Stadtgrenzen hinaus.

Abendanlass für geladene Gäste in der Botschaft

Zum offiziellen 1. August-Empfang am Abend lädt die Schweizer Botschaft rund 1'000 bis 1'200 Gäste aus Politik, Wirtschaft, Wissenschaft und Kultur ein. Der Anlass findet in den Räumlichkeiten und Aussenanlagen der Botschaft in einem gediegenen Rahmen statt. Der Gastkanton hat hier die Möglichkeit, dem Anlass eine spezielle Note zu verleihen. Graubünden wird diese Chance insbesondere über kulturelle Darbietungen, die Verpflegung der geladenen Gäste mit Bündner und Schweizer Spezialitäten, der Präsentation Graubündens mit aktivem Einbezug der geladenen Gäste und dem Betrieb einer exklusiven Graubünden-Lounge nutzen. Ansprachen des Schweizer Botschafters, des Bündner Regierungspräsidenten sowie eines Bundesrats und ein grosses Feuerwerk runden den Abendanlass ab.

Projektorganisation steht

Die Projektleitung Graubünden unter Regierungsrat Hansjörg Trachsel obliegt dem Departementssekretär des Departements für Volkswirtschaft und Soziales. Im Kernteam nehmen zudem Vertreter des Departements für Volkswirtschaft und Soziales, des Amtes für Kultur, des Landwirtschaftlichen Bildungs- und Beratungszentrums Plantahof, der Swiss School of Tourism & Hospitality Passugg sowie von Graubünden Ferien Einsitz.

Kommunikation im Zeichen der Marke "graubünden"

Der Auftritt Graubündens sowie die kommunikativen Aktivitäten der Schweizer Botschaft zum "Tag der Schweiz" werden allesamt im Erscheinungsbild der Marke "graubünden" umgesetzt. Damit kann dem Ziel Rechnung getragen werden, die Bekanntheit der Marke auch im benachbarten Ausland weiter zu steigern und zu festigen. Die Anlässe zum 1. August 2008 in Berlin werden einerseits durch Medienkooperationen der Schweizer Botschaft, andererseits durch begleitende Massnahmen von Graubünden Ferien beworben und bekannt gemacht. Speziell für den "Tag der Schweiz" wird auch eine Website (www.schweiztag.de) aufgeschaltet. Im Vorfeld der Veranstaltung werden zudem Wirtschafts- und Tourismusjournalisten aus Berlin und Umgebung zu einer Medienreise nach Graubünden eingeladen.

Gremium: Departement für Volkswirtschaft und Soziales

Quelle: dt Departement für Volkswirtschaft und Soziales

Data: 14.12.2007

Il Grischun è giast tar la festa dal 1. d'avust 2008 da l'ambassada svizra a Berlin

Il Grischun è il chantun ospitant da l'ambassada svizra a Berlin tar la festa dal 1. d'avust da l'onn che vegn. La regenza grischuna ha dà ina resposta positiva a la dumonda correspundenta da l'ambassada. Il Grischun vegn a sa preschentar a Berlin sco lieu da cultura e d'economia sco er sco chantun da vacanzas multifar. Sut il motto "Berlin cloma il Grischun. Heidi vegn." organisescha il chantun ospitant per la populaziun da Berlin tranter auter ina parada da chauras tras la chapitala tudestga.

Dapi l'onn 2000 celebrescha l'ambassada svizra a Berlin il di naziunal cun ina festa tut speziala. Suenter ils chantuns Tessin, Turgovia, Vallais, Basilea-Citad, Berna, Lucerna - Svizra centrala, Turitg ed Argovia ha il Grischun l'onur da gidar a concepir l'onn che vegn la festa a Berlin sco chantun ospitant. Il "di da la Svizra" duai vegnir duvrà per tgirar e per rinforzar las relaziuns cun la Germania ch'è la partenaria da commerzi la pli impurtanta da la Svizra e dal Grischun, numnadamain las relaziuns politicas, economicas e culturalas ch'èn relevantas per il Grischun. Ultra da quai survegn il Grischun la schanza da sa preschentar en in martgà turistic da basa sco la regiun da vacanzas principala da la Svizra.

Festa populara en la citad interna da Berlin

Il "di da la Svizra" è dividì en in'occurrenza dal di ed en in'occurrenza da la saira. L'occurrenza dal di sin il Dorothea-Schlegel-Platz betg lunsch davent dal Deutscher Reichstag è deditgada a la populaziun da Berlin. Qua vegn il chantun Grischun a sa preschentar a 15'000 fin 20'000 visitadras e visitaders en sia diversitad turistica, culturala ed economica. Cun ina preschentaziun interactiva dal Grischun, cun occurrenzas culturalas sco er cun spezialitads culinaricas dal chantun duai il Grischun vegnir rendì pli enconuschent sco destinaziun da viadi. Sco ambassadura serva la Grischuna la pli enconuschenta, Heidi, l'eroxa romanesca. Sut il motto "Berlin cloma il Grischun. Heidi vegn." vul il Grischun sa drizzar durant questa occurrenza dal di er ed oravant tut a famiglias. L'incumbensa da realisar quest punct central è vegnida surdada a Grischun vacanzas (GRV). Questa organisaziun da marketing per il turissem dal Grischun po sa basar en quest connex sin sias diversas experientschas cun occurrenzas sumegliantas (di chantunal a l'Expo02, Olma, Sechseläuten da Turitg, sessiun).

Parada da las chauras sco attracziun mediala

En correspundenza cun il motto vul il Grischun delectar Berlin cun in regal dal tuttafatg spezial: Heidi na vegn betg a viagiar suletta en terras estras, mabain vegn a manar var 600 chauras a Berlin. En il rom da l'occurrenza dal di vegnan quellas a far in til tras la chapitala tudestga fin a la plazza da la festa, accumpagnadas da gruppas da costums, d'umens che portan plumpas e da furmaziuns da musica. Cun questa acziun spera il chantun ospitant da survegnir ina gronda attenziun da las medias sur ils cunfins da la citad ora.

Occurrenza da la saira per giasts envidads en l'ambassada

Per il bainvegni uffizial da la saira dal 1. d'avust envida l'ambassada svizra circa 1'000 fin 1'200 giasts da la politica, da l'economia, da la scienza e da la cultura. Questa occurrenza ha lieu en las localitads ed en ils stabiliments al liber da l'ambassada en in rom galant. Il chantun ospitant ha qua la pussaivladad da dar ina nota speziala e questa occurrenza. Il Grischun vegn a trair a niz questa schanza en spezial cun producziuns culturalas, cun porscher spezialitads grischunas e svizras als giasts envidads, cun preschentar il Grischun integrond en moda activa ils giasts envidads e cun manar ina "lounge" grischuna exclusiva. Pleds da l'ambassadur svizzer, dal president da la regenza grischuna sco er d'ina cussegliera federala u d'in cusseglier federal ed in grond fieu artifizial cumpletteschan questa occurrenza da la saira.

L'organisaziun dal project è pronta

La direcziun dal project dal Grischun sut il cusseglier guvernativ Hansjörg Trachsel è en mauns dal secretari dal departament d'economia publica e fatgs socials. Dal team da basa fan part ultra da quai represchentantas e represchentants dal departament d'economia publica e fatgs socials, da l'uffizi da cultura, dal center da furmaziun e cussegliaziun agricula Plantahof, da la swiss school of tourism & hospitality Passugg sco er da Grischun vacanzas.

Communicaziun sut l'ensaina da la marca "graubünden"

La preschentaziun dal Grischun sco er las activitads communicativas da l'ambassada svizra tar il "di da la Svizra" vegnan realisadas tuttas sut il logo da la marca "graubünden". Uschia poi vegnir tegnì quint da la finamira d'augmentar vinavant e da consolidar il renum da questa marca er en ils pajais vischins da l'exteriur. Per las occurrenzas dal 1. d'avust 2008 a Berlin fa d'ina vart ina cooperaziun da medias da l'ambassada svizra reclama e las renda enconuschentas, da l'autra vart fa quai er Grischun vacanzas cun mesiras accumpagnantas. En spezial per il "di da la Svizra" vegn er messa en funcziun ina pagina d'internet (www.schweiztag.de). Avant questas occurrenzas vegnan ultra da quai envidads schurnalistas e schurnalists d'economia e da turissem da Berlin e conturns ad in viadi da medias tras il Grischun.

Gremi: departament d'economia publica e fatgs socials

Funtauna: rg departament d'economia publica e fatgs socials

Data: 14.12.2007